《题大赛山中人家》
宋代·董嗣杲

课孙课子业桑麻，最喜无人识故家。
八口日支资地力，一头雪故感年华。
甜瓜苦过王戎李，古木枯如博望槎。
岂得不谙培植性，又思寻客学餐霞。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。